જે કોઇ ભક્ત મા અંબાનું શ્રદ્ધાથી સ્મરણ કરે છે તે ભક્ત કદી દુઃખી થતો નથી. મા અંબાના મંદિરથી ફક્ત ચાર કિલોમીટર દૂર ગબ્બર નામનો પહાડ આવેલ છે. ત્યાં સંગેમરમરથી સજાવેલ મા અંબાજીનું મંદિર આવેલ છે. અહીં માની અખંડ જ્યોત સતત ઝળહળે છે. આ પહાડ પર માનાં દર્શન કરવા જવું હોય તો પ્રત્યેક ભક્તને ૯૯૯ પગથિયાં ચડવાં પડે છે. જે ચડતાં લગભગ આશરે ૪૫ મિનિટનો સમય લાગે છે. જે ભક્ત અશક્ત હોય તેને માટે અહીં ઊડનખટોલા નામનું યંત્ર છે.